Návrh

NARIADENIE VLÁDY
Slovenskej republiky

z .... 2026,

ktorým sa mení a dopĺňa nariadenie vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch v znení neskorších predpisov


Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje: 

Čl. I

	Nariadenie vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch v znení nariadenia vlády Slovenskej republiky č. 256/2024 Z. z. a nariadenia vlády Slovenskej republiky č. 229/2025 Z. z. sa mení a dopĺňa takto: 

1. V § 3 ods. 4 sa za písmeno a) vkladá nové písmeno b), ktoré znie: 

„b)	zoznam jej výrobných členov, ktorí sú poľnohospodármi a ktorí tieto poľnohospodárske výrobky pestujú v rámci rastlinnej výroby alebo ktorí ich produkujú z chovu zvierat, “.

Doterajšie písmeno b) sa označuje ako písmeno c).

2. V § 3 ods. 5 sa za písmeno b) vkladá nové písmeno c), ktoré znie: 

„c)	zoznam výrobných členov každého jej výrobného spoločníka, ktorí sú poľnohospodármi a ktorí tieto poľnohospodárske výrobky pestujú v rámci rastlinnej výroby alebo ktorí ich produkujú z chovu zvierat, “.

Doterajšie písmená c) a d) sa označujú ako písmená d) a e).

3. Za § 5 sa vkladá § 5a, ktorý vrátane nadpisu znie: 

„§ 5a
Obdobie vlastníctva a užívania investičných aktív

Ak osobitný predpis26a) neustanovuje inak, aktívum nadobudnuté investíciou uskutočnenou v rámci vykonávania opatrenia uvedeného v prílohách č. 1 až 5 musí na účely plnenia podmienok po poskytnutí podpory na jeho vykonávanie najmenej po dobu odpisovania tohto aktíva na účely dane z príjmov26b) a podľa osobitného predpisu,26c) 
a) vlastniť osoba určená v rozhodnutí o poskytnutí podpory, 
b) byť oprávnená užívať osoba, v ktorej priestoroch sa táto investícia uskutočnila podľa osobitného predpisu.26c)“.

Poznámky pod čiarou k odkazom 26a až 26c znejú: 
„26a)	Čl. 11 ods. 9 a 10 delegovaného nariadenia (EÚ) 2022/126 v platnom znení.
26b)	§ 26, § 27 a príloha č. 1 k zákonu č. 595/2003 Z. z. o dani z príjmov v znení neskorších predpisov.
26c)	Čl. 11 ods. 1 písm. b) delegovaného nariadenia (EÚ) 2022/126 v platnom znení.“.

4. V § 6 ods. 4 písm. b) sa na konci vypúšťa slovo „a“.

5. V § 6 ods. 4 sa za písmeno b) vkladá nové písmeno c), ktoré znie: 

„c)	údaj o cene poľnohospodárskeho výrobku ovocia a zeleniny, na ktorého stiahnutie z trhu na bezplatnú distribúciu alebo iný účel sa o poskytnutie podpory alebo jej preddavku žiada, určenej vo fáze jeho čerstvosti a vo fáze jeho odobratia od žiadateľa, ktorý je organizáciou výrobcov, alebo jeho odobratia od organizácie výrobcov, ktorá je výrobným spoločníkom žiadateľa, a to osobitne za jednotlivé množstvá odobraté počas každého z troch rokov, ktoré bezprostredne predchádzali kalendárnemu roku vykonávania tohto opatrenia, “.

Doterajšie písmeno c) sa označuje ako písmeno d).

6. V § 6 ods. 6 úvodnej vete sa vypúšťajú slová „okrem príloh podľa odseku 5“.

7. V § 6 sa za odsek 6 vkladajú nové odseky 7 a 8, ktoré znejú: 

„(7)	Prílohou k žiadosti o poskytnutie podpory na vykonávanie opatrenia, ktorým je investícia uskutočňovaná u výrobného člena, ktorý je prvýkrát združený v organizácii výrobcov alebo skupine výrobcov a ktorý je mladým poľnohospodárom podľa osobitného predpisu32a) alebo fyzickou osobou, ktorá nie je mladým poľnohospodárom a ktorá prvýkrát sama prevádzkuje podnik alebo je vedúcim predstaviteľom podniku (ďalej len „nový poľnohospodár“), prostredníctvom prvého operačného programu organizácie výrobcov, združenia organizácií výrobcov alebo skupiny výrobcov, pri ktorého vykonávaní je mladý poľnohospodár alebo nový poľnohospodár výrobným členom tejto organizácie alebo skupiny alebo výrobným členom výrobného spoločníka tohto združenia, alebo počas troch bezprostredne po sebe nasledujúcich rokov odo dňa, v ktorom sa mladý poľnohospodár alebo nový poľnohospodár stal výrobným členom, u ktorého je táto investícia uskutočňovaná, je 
1. kópia dokladu o odbornej príprave a požadovaných zručnostiach32b) tohto výrobného člena ako mladého poľnohospodára, 
2. vyhlásenie nového poľnohospodára, že počas uskutočňovania tejto investície prvýkrát sám prevádzkoval podnik alebo bol vedúcim predstaviteľom podniku, 
3. vyhlásenie mladého poľnohospodára alebo nového poľnohospodára, či táto investícia bola uskutočňovaná prostredníctvom prvého operačného programu organizácie výrobcov, združenia organizácií výrobcov alebo skupiny výrobcov, pri ktorého vykonávaní bol výrobným členom tejto organizácie alebo skupiny alebo výrobným členom výrobného spoločníka tohto združenia.

(8)	Prílohou k žiadosti o poskytnutie podpory na vykonávanie opatrenia v sektore podľa § 1 ods. 1 je údaj o objeme produkcie jednotlivých druhov poľnohospodárskych výrobkov v tomto sektore, ktorú žiadateľ dosiahol ako organizácia výrobcov alebo skupina výrobcov týchto poľnohospodárskych výrobkov spolu s jej výrobným členmi alebo ktorú žiadateľ dosiahol ako združenie organizácií výrobcov spolu s jeho výrobnými spoločníkmi a výrobnými členmi jeho výrobných spoločníkov počas každého z piatich rokov, ktoré bezprostredne predchádzali kalendárnemu roku vykonávania opatrenia, ak žiadateľ spolu s jeho výrobnými spoločníkmi, výrobnými členmi a výrobnými členmi jeho výrobných spoločníkov počas tohto kalendárneho roka dosiahli straty na produkcii týchto poľnohospodárskych výrobkov v dôsledku nepriaznivých poveternostných udalostí, prírodných katastrof, chorôb rastlín alebo zamorenia škodcami.“.

Poznámky pod čiarou k odkazom 32a a 32b znejú: 
„32a)	§ 8 ods. 1 až 4 nariadenia vlády Slovenskej republiky č. 436/2022 Z. z., ktorým sa ustanovujú pravidlá poskytovania podpory v poľnohospodárstve formou priamych platieb v znení neskorších predpisov.
32b)	§ 8 ods. 2 písm. b) nariadenia vlády Slovenskej republiky č. 436/2022 Z. z. v znení neskorších predpisov.“.

Doterajšie odseky 7 až 26 sa označujú ako odseky 9 až 28.

8. V § 6 ods. 10 sa odkaz 40 nahrádza odkazom 26c.

9. V § 6 sa za odsek 11 vkladá nový odsek 12, ktorý znie: 

„(12)	Ak rozpočtová organizácia alebo príspevková organizácia zriadená ministerstvom pôdohospodárstva určila výdavky na obstaranie porovnateľného druhu tovaru, služby alebo práce, akým je tovar, služba alebo práca použitá na vykonávanie opatrení v sektore podľa § 1 ods. 1, ako výdavky vynaložené v súlade so zásadami hospodárnosti, efektívnosti a účinnosti podľa osobitných predpisov,10) považujú sa najviac takto určené výdavky za oprávnené výdavky vynaložené na obstaranie tohto tovaru, služby alebo práce použitej na vykonávanie opatrení v sektore podľa § 1 ods. 1, ak boli takto určené pred menej ako tromi rokmi od ich vynaloženia a ak sú zverejnené na webovom sídle platobnej agentúry ako limity oprávnených výdavkov na účel poskytovania podpory na vykonávanie opatrení v sektore podľa § 1 ods. 1;40) to neplatí pre oprávnené výdavky ustanovené v odseku 11.“.

Poznámky pod čiarou k odkazom 10 a 40 znejú: 
„10)	Čl. 33 ods. 1 nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (prepracované znenie) (Ú. v. EÚ L, 2024/2509, 26.9.2024).
§ 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 323/2007 Z. z.
40)	§ 10 ods. 2 písm. h) zákona č. 280/2017 Z. z. v znení zákona č. 316/2025 Z. z.“.

Doterajšie odseky 12 až 28 sa označujú ako odseky 13 až 29.

10. V § 6 ods. 13 sa slová „odseku 8“ nahrádzajú slovami „odseku 10“ a slová „odsekov 8, 9 a 11“ sa nahrádzajú slovami „odsekov 10, 11 a 14“.

11. V § 6 ods. 14 a 15 sa slová „odseku 8“ nahrádzajú slovami „odseku 10“.

12. V § 6 sa za odsek 15 vkladá nový odsek 16, ktorý znie:

„(16)	Investícia do aktíva pri vykonávaní opatrenia uvedeného v prílohách č. 1 až 5 zahŕňa aj jeho inštaláciu, uvedenie do prevádzky alebo v rozsahu uskutočnenia investície aj inštaláciu alebo uvedenie do prevádzky iného aktíva, ktoré je určené na užívanie s aktívom, ktoré je predmetom investície, ak sa spolu s touto investíciou účtuje ako obstaranie dlhodobého majetku.42b)“.

Poznámka pod čiarou k odkazu 42b znie: 
„42b)	§ 35 opatrenia Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (oznámenie č. 740/2002 Z. z.) v znení neskorších predpisov.“.

Doterajšie odseky 16 až 29 sa označujú ako odseky 17 až 30.

13. V § 6 ods. 19 sa slová „odseku 7“ nahrádzajú slovami „odseku 9“.

14. V § 6 ods. 26 sa slová „odseku 19“ nahrádzajú slovami „odseku 23“.

15. V § 6 ods. 27 sa slová „odseku 22“ nahrádzajú slovami „odseku 26“.

16. V § 6 ods. 29 sa slová „odseku 23“ nahrádzajú slovami „odseku 27“ a slová „odseku 24“ sa nahrádzajú slovami „odseku 28“.

17. Za § 7b sa vkladá § 7c, ktorý vrátane nadpisu znie: 

„§ 7c 
Prechodné ustanovenia k úpravám účinným od 15. októbra 2026

(1) Podľa tohto nariadenia vlády v znení účinnom do 14. októbra 2026 sa posudzujú žiadosti o 
a) schválenie podpory na vykonávanie opatrení v sektore podľa § 1 ods. 1 počas obdobia, ktoré sa skončilo do 31. decembra 2025, 
b) zmenu schválenia podpory na vykonávanie opatrení v sektore podľa § 1 ods. 1 počas obdobia, ktoré sa skončilo do 31. decembra 2025, 
c) poskytnutie podpory na vykonávanie opatrení v sektore podľa § 1 ods. 1 počas obdobia, ktoré sa skončilo do 31. decembra 2025, 
d) poskytnutie preddavku podpory na vykonávanie opatrení v sektore podľa § 1 ods. 1 počas obdobia, ktoré sa skončilo do 31. decembra 2025.

(2) Cieľ podľa prílohy č. 1 písm. a) prvého bodu podbodu 1a. alebo podbodu 1j. a cieľ podľa prílohy č. 1 písm. a) druhého bodu podbodu 2a. v znení účinnom od 15. októbra 2026 môže byť cieľom opatrenia podľa prílohy č. 1 písm. e) tretieho bodu, ak je vykonávané od 2. januára 2026.

(3) Cieľ podľa prílohy č. 3 písm. a) prvého bodu podbodu 1c. v znení účinnom od 15. októbra 2026 môže byť cieľom opatrenia podľa prílohy č. 3 písm. a) tretieho bodu, ak je vykonávané od 2. januára 2026.

(4) Na vykonávanie opatrení podľa prílohy č. 1 písm. a) tretieho bodu podbodov 3c. a 3d., písm. b) tretieho bodu podbodu 3e. a prílohy č. 3 písm. a) tretieho bodu podbodov 3aa. až 3ac. v znení účinnom od 15. októbra 2026 možno schváliť poskytnutie podpory, zmeniť schválenie poskytnutia podpory, poskytnúť podporu alebo poskytnúť preddavok podpory, ak sa začali vykonávať najskôr 2. januára 2026.

(5) Na vykonávanie opatrenia podľa prílohy č. 5 písm. a) tretieho bodu podbodu 3x. v znení účinnom od 15. októbra 2026 možno schváliť poskytnutie podpory, zmeniť schválenie poskytnutia podpory, poskytnúť podporu alebo poskytnúť preddavok podpory, ak sa začalo vykonávať najskôr 13. marca 2026.

(6) Na vykonávanie opatrenia podľa prílohy č. 1 písm. a) tretieho bodu podbodu 3j. v znení účinnom od 15. októbra 2026 možno schváliť poskytnutie podpory, zmeniť schválenie poskytnutia podpory, poskytnúť podporu alebo poskytnúť preddavok podpory, ak sa začalo vykonávať najskôr 4. augusta 2026.“.

18. V prílohe č. 1 písm. a) treťom bode sa vypúšťa podbod 3a.

Doterajšie podbody 3b. až 3ar. sa označujú ako podbody 3a. až 3aq.

4. V prílohe č. 1 písm. a) treťom bode sa za podbod 3b. vkladajú nové podbody 3c. a 3d., ktoré znejú: 

„3c.	investícia do zariadenia na aplikáciu hnojiva pre rastliny na produkciu ovocia a zeleniny vrátane aplikácie na prípravu pôdy na výsadbu týchto rastlín, 
3d.	investícia do zariadenia na pokladanie komponentov zariadenia na zavlažovanie ovocia a zeleniny alebo na pokladanie fólie alebo inej veci na zakrytie pôdy proti výskytu burín v porastoch rastlín na produkciu ovocia a zeleniny, “.

Doterajšie podbody 3c. až 3aq. sa označujú ako podbody 3e. až 3as.

19. V prílohe č. 1 písm. a) treťom bode sa za podbod 3e. vkladajú nové podbody 3f. a 3g., ktoré znejú: 

„3f.	investícia do zriadenia nového ovocného sadu na produkciu ovocia a zeleniny tvoreného len rastlinami na produkciu ovocia a zeleniny, ktoré sú ovocnými drevinami alebo ktoré sú vypestované z množiteľského materiálu; táto investícia môže okrem výsadby množiteľského materiálu alebo ovocných drevín zahŕňať prípravu pôdy na výsadbu, vybudovanie opornej konštrukcie alebo vybudovanie oplotenia ovocného sadu, 
3g.	investícia do opornej konštrukcie rastlín na produkciu ovocia a zeleniny, “.

Doterajšie podbody 3f. až 3as. sa označujú ako podbody 3h. až 3au.

20. V prílohe č. 1 písm. a) treťom bode sa za podbod 3i. vkladá nový podbod 3j., ktorý znie: 

„3j.	investícia do zariadenia alebo pomôcky na skladovanie pohonných hmôt poháňajúcich zariadenia podľa podbodu 3b. až 3e., 3h. alebo podbodu 3i.,“.

Doterajšie podbody 3j. až 3au. sa označujú ako podbody 3k. až 3av.

21. V prílohe č. 1 písm. a) treťom bode sa za podbod 3l. vkladajú nové podbody 3m. a 3n., ktoré znejú: 

„3m.	investícia do stavby, ktorá je spôsobilá slúžiť na pozberovú úpravu produkovaného ovocia a zeleniny alebo ktorá uskutočnením tejto investície takúto spôsobilosť nadobudne, 
3n.	investícia do linky na pozberovú úpravu produkovaného ovocia a zeleniny, “.

Doterajšie podbody 3m. až 3av. sa označujú ako podbody 3o. až 3ax.

22. V prílohe č. 1 písm. a) treťom bode podbode 3r. sa na konci pripájajú tieto slová: „týkajúcej sa skladovania tejto produkcie alebo jej umiestňovania na trh, “.

23. V prílohe č. 1 písm. a) treťom bode podbode 3s. sa na konci pripájajú tieto slová: „vrátane investície do zariadenia potrebného na jeho prevádzkovanie, “.

24. V prílohe č. 1 písm. a) treťom bode podbod 3v. znie: 

„3v.	investícia do zariadenia, pomôcky alebo stavby na 
3va.	odstraňovanie odpadov alebo vedľajších produktov vznikajúcich pri produkcii ovocia a zeleniny alebo z neho produkovaného spracovaného ovocia a zeleniny alebo pri skladovaní tejto produkcie, 
3vb.	dočasné skladovanie odpadov alebo vedľajších produktov podľa podbodu 3va. pred ich odstránením, alebo 
3vc.	spracovanie odpadov podľa podbodu 3va., “.

25. V prílohe č. 1 písm. a) treťom bode podbode 3z. sa slová „podbodu 3s.“ nahrádzajú slovami „podbodu 3y.“.

26. V prílohe č. 1 písm. a) treťom bode podbode 3ah. sa slová „podbodoch 3z. a 3aa.“ nahrádzajú slovami „podbodoch 3af. a 3ag.“.

27. V prílohe č. 1 písm. a) treťom bode sa za podbod 3ao. vkladá nový podbod 3ap., ktorý znie:

„3ap.	investícia do obstarania zariadenia na zapracovanie materiálu, získaného podľa podbodu 3ao., do pôdy určenej na pestovanie rastlín na produkciu ovocia a zeleniny, “.

Doterajšie podbody 3ap. až 3ax. sa označujú ako podbody 3aq. až 3ay.

28. V prílohe č. 1 písm. a) treťom bode podbode 3ar. sa na konci pripájajú tieto slová: „vrátane investície do zábrany proti nim, “.

29. V prílohe č. 1 písm. a) treťom bode sa za podbod 3ar. vkladá nový podbod 3as., ktorý znie:

„3as.	investícia do obstarania súborov organizmov ako biologických prostriedkov na ochranu rastlín na produkciu ovocia a zeleniny pred škodcami, patogénmi alebo chorobami, “.

Doterajšie podbody 3as. až 3ay. sa označujú ako podbody 3at. až 3az.

30. V prílohe č. 1 písm. b) treťom bode sa za podbod 3a. vkladá nový podbod 3b., ktorý znie:

„3b.	investícia do zriadenia ovocného sadu na produkciu ovocia a zeleniny určeného na účely výskumu alebo vývoja; táto investícia môže okrem výsadby rastlín na produkciu ovocia a zeleniny zahŕňať prípravu pôdy na túto výsadbu, vybudovanie opornej konštrukcie alebo vybudovanie oplotenia tohto ovocného sadu, “. 

Doterajšie podbody 3b. a 3c. sa označujú ako podbody 3c. a 3d.

31. V prílohe č. 1 písm. b) treťom bode podbode 3c. sa na konci vypúšťa slovo „alebo“.

32. V prílohe č. 1 písm. b) treťom bode podbode 3d. sa slová „podbodu 3b.“ nahrádzajú slovami „podbodu 3c.“.

33. V prílohe č. 1 písm. b) treťom bode podbode 3d. sa na konci vkladá slovo „alebo“ a tretí bod sa dopĺňa podbodom 3e., ktorý znie:

„3e.	výskum na získanie informácií použiteľných pri operácii podľa podbodu 3c., “.

34. V prílohe č. 1 písm. c) treťom bode podbode 3a. sa na konci vypúšťa slovo „alebo“.

35. V prílohe č. 1 písm. c) treťom bode podbode 3b. sa na konci vkladá slovo „alebo“ a tretí bod sa dopĺňa podbodom 3c., ktorý znie:

„3c.	zariadenia alebo pomôcky používanej pri riadnom pestovaní rastlín tvoriacich vetrolam podľa podbodu 3a. alebo živý plot podľa podbodu 3b., alebo do zariadenia alebo pomôcky používanej na udržiavanie týchto rastlín v tvare potrebnom na to, aby nimi tvorený vetrolam alebo živý plot riadne plnili svoju funkciu, “.

36. V prílohe č. 1 písm. e) prvý bod znie:

„1.	ktorého cieľom je cieľ podľa písmena a) prvého bodu podbodov 1a., 1c., 1e. až 1h. alebo podbodu 1j., “.

37. V prílohe č. 1 písm. e) druhom bode sa za slová „bodu podbodu“ vkladajú slová „2a., “.

38. V prílohe č. 2 písm. a) treťom bode podbodoch 3f. a 3k. a prílohe č. 3 písm. a) treťom bode podbodoch 3v. a 3w. sa slová „a to aj s ohľadom“ nahrádzajú slovami „vrátane tej zameranej“.

39. V prílohe č. 2 písm. a) treťom bode podbode 3r. sa za slovo „zdravia“ vkladá čiarka a slová „vrátane prevencie zavlečenia chorôb do chovov, “.

40. V prílohe č. 2 písm. a) treťom bode podbode 3s. sa na konci pripájajú tieto slová: „vrátane zariadenia na úpravu produktov prvovýroby63a) na tieto krmivá alebo na produkty, z ktorých možno tieto krmivá pripraviť “.

Poznámka pod čiarou k odkazu 63a znie: 
„63a)	Čl. 3 ods. 17 nariadenia (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Mimoriadne vydanie Ú. v. EÚ, kap. 15/zv. 6; Ú. v. ES L 31, 1. 2. 2002) v platnom znení.“.

41. V prílohe č. 2 písm. a) treťom bode podbode 3y. sa na konci vypúšťa slovo „alebo“.

42. V prílohe č. 2 písm. a) treťom bode podbode 3z. a písm. d) treťom bode sa slová „a to aj s ohľadom“ nahrádzajú slovami „vrátane tých zameraných“.

43. V prílohe č. 2 písm. a) treťom bode podbode 3z. sa na konci pripája slovo „alebo“.

44. V prílohe č. 2 písm. a) sa tretí bod dopĺňa podbodom 3aa., ktorý nie:

„3aa.	investícia do dopravného prostriedku na prepravu vykonávanú na produkciu mliečnych výrobkov, skladovanie tejto produkcie alebo jej umiestňovanie na trh, a vykonávanú v priestoroch organizácie výrobcov, ktorou je prijímateľ podpory na toto opatrenie alebo ktorou je jeho výrobný spoločník, “.

45. V prílohe č. 2 písm. e) štvrtom bode podbode 4g. sa na konci vypúšťa slovo „alebo“.

46. V prílohe č. 2 sa za písmeno e) vkladá nové písmeno f), ktoré znie:

„f)	opatrenie, 
1. ktorého cieľom je predchádzanie krízam s vplyvom na produkciu mliečnych výrobkov alebo riadenie rizika so zameraním na prevenciu alebo riešenie narušenia trhu v sektore mliečnych výrobkov, 
2. ktorého cieľom je 
2a.	podporiť hospodársky udržateľný poľnohospodársky príjem alebo odolnosť poľnohospodárskeho sektora na celom území Európskej únie s cieľom zvýšiť dlhodobú potravinovú bezpečnosť alebo poľnohospodársku rozmanitosť, vrátane zabezpečenia hospodárskej udržateľnosti poľnohospodárskej výroby v Európskej únii, alebo 
2b.	cieľ podľa písmena a) druhého bodu podbodu 2b. a 
3. ktorým je obnova chovu zvierat na produkciu mliečnych výrobkov po ich povinnom usmrtení, ktoré sa vykonalo zo zdravotných dôvodov, alebo po ich strate v dôsledku prírodných katastrof, 
3a.	uvedením priestorov, v ktorých sa má tento obnovený chov prevádzkovať, do stavu vhodného na jeho prevádzkovanie, napríklad dezinfekciou týchto priestorov, alebo 
3b.	investíciou do obstarania zvierat na produkciu mliečnych výrobkov, alebo“.

Doterajšie písmeno f) sa označuje ako písmeno g).

47. V prílohe č. 2 písm. g) prvý a druhý bod znejú:

„1.	ktorého cieľom je cieľ podľa písmena f) prvého bodu, 
2.	ktorého cieľom je cieľ podľa písmena f) druhého bodu podbodu 2a. alebo cieľ podľa písmena a) druhého bodu podbodu 2b., a “.

48. V prílohe č. 3 písm. a) prvom bode sa za podbod 1b. vkladá nový podbod 1c., ktorý znie:

„1c.	zlepšenie strednodobej alebo dlhodobej konkurencieschopnosti producenta bravčových výrobkov, najmä prostredníctvom modernizácie, “.

Doterajšie podbody 1c. až 1l. sa označujú ako podbody 1d. až 1m.

49. V prílohe č. 3 písm. a) prvom bode podbode 1m. sa slová „podbodu 1k.“ nahrádzajú slovami „podbodu 1l.“.

50. V prílohe č. 3 písm. a) treťom bode podbode 3w. sa na konci vypúšťa slovo „alebo“.

51. V prílohe č. 3 písm. a) sa tretí bod dopĺňa podbodmi 3y. až 3ac., ktoré znejú:

„3y.	investícia do obstarania ochranných odevov alebo ochranných pomôcok pre zamestnancov vykonávajúcich prácu potrebnú na produkciu bravčových výrobkov, na skladovanie tejto produkcie alebo na jej umiestňovanie na trh, nad rámec požadovaný od zamestnávateľa podľa osobitných predpisov,53) 
3z.	investícia do obstarania zariadení alebo pomôcok, ktorých uvedením do prevádzky alebo inštaláciou dôjde k zlepšeniu pracovných podmienok zamestnancov pri vykonávaní práce podľa podbodu 3y., nad rámec požadovaný od zamestnávateľa podľa osobitných predpisov,53) 
3aa.	investícia do zariadenia na automatické váženie produkovaných bravčových výrobkov, 
3ab.	investícia do obstarania plemenného zvieraťa na produkciu bravčových výrobkov zapísaného v hlavnom oddiele plemennej knihy alebo v plemennom registri, na ktoré sa vzťahuje šľachtiteľský program organizácie, ktorá túto plemennú knihu alebo plemenný register vedie, ktorý je podľa osobitného predpisu65) schválený na zlepšenie plemena, línie alebo hybridu tohto plemenného zvieraťa; za oprávnené výdavky na uskutočnenie tejto investície sa považuje len ich časť vo výške, v ktorej presahuje výdavky, ktoré by boli v súlade so zásadami hospodárnosti, efektívnosti a účinnosti podľa osobitných predpisov10) vynaložené na obstaranie porovnateľného zvieraťa neurčeného na plemenitbu, alebo 
3ac.	obstaranie zárodočného produktu66) na účely vyprodukovania nového plemenného zvieraťa na produkciu bravčových výrobkov zapísaného v hlavnom oddiele plemennej knihy alebo v plemennom registri, na ktoré sa vzťahuje šľachtiteľský program organizácie, ktorá túto plemennú knihu alebo plemenný register vedie, ktorý je podľa osobitného predpisu65) schválený na zlepšenie plemena, línie alebo hybridu tohto plemenného zvieraťa; táto akcia sa považuje za dokončenú zapísaním nového vyprodukovaného plemenného zvieraťa do hlavného oddielu tejto plemennej knihy alebo do tohto plemenného registra, “.

Poznámky pod čiarou k odkazom 3aa. až 3ac. znejú: 
„65)	Čl. 8 ods. 3 nariadenia Európskeho parlamentu a Rady (EÚ) 2016/1012 z 8. júna 2016 o zootechnických a genealogických podmienkach na plemenitbu čistokrvných plemenných zvierat, hybridných plemenných ošípaných a ich zárodočných produktov a na obchodovanie s nimi a ich vstup do Únie a ktorým sa mení nariadenie (EÚ) č. 652/2014, smernice Rady 89/608/EHS a 90/425/EHS a zrušujú určité akty v oblasti plemenitby zvierat („nariadenie o plemenitbe zvierat“) (Ú. v. EÚ L 171, 29.6.2016).
66)	Čl. 2 ods. 4 nariadenia (EÚ) 2016/1012.“.

52. V prílohe č. 3 písm. b) prvý bod znie:

„1.	ktorého cieľom je cieľ podľa písmena a) prvého bodu podbodu 1a. až 1l. alebo podbodu 1m., “.

53. V prílohe č. 3 písm. c) prvý bod znie:

„1.	ktorého cieľom je cieľ podľa písmena a) prvého bodu podbodu 1a. až 1c. alebo podbodu 1d., “.

54. V prílohe č. 3 písm. d) prvý bod znie:

„1.	ktorého cieľom je cieľ podľa písmena a) prvého bodu podbodu 1c. alebo podbodu 1j, “.

55. V prílohe č. 3 písm. d) treťom bode sa slová „a to aj s ohľadom“ nahrádzajú slovami „vrátane tých zameraných“.

56. V prílohe č. 3 písm. e) tretí bod znie:

„3.	ktorým je obnova chovu zvierat na produkciu bravčových výrobkov po ich povinnom usmrtení, ktoré sa vykonalo zo zdravotných dôvodov, alebo po ich strate v dôsledku prírodných katastrof 
3a.	uvedením priestorov, v ktorých sa má tento obnovený chov prevádzkovať, do stavu vhodného na jeho prevádzkovanie, napríklad dezinfekciou týchto priestorov, alebo 
3b.	investíciou do obstarania zvierat na produkciu bravčových výrobkov, “.

57. V prílohe č. 5 písm. a) prvom bode podbode 1h. sa na konci vypúšťa slovo „alebo“.

58. V prílohe č. 5 písm. a) sa prvý bod dopĺňa podbodmi 1j. až 1l., ktoré znejú:

„1j.	zvýšenie obchodnej hodnoty alebo kvality produkovaných zemiakov vrátane zlepšovania kvality alebo vývoja zemiakov s chráneným označením pôvodu alebo chráneným zemepisným označením alebo zemiakov, na ktoré sa vzťahujú systémy kvality Európskej únie alebo systémy kvality členských štátov, ktoré členský štát uznáva, 
1k.	zlepšenie podmienok zamestnávania na vykonávanie práce potrebnej na produkciu zemiakov, na skladovanie tejto produkcie alebo na jej umiestňovanie na trh, alebo 
1l.	presadzovanie povinností zamestnávateľa pri zamestnávaní podľa podbodu 1c. vrátane povinností týkajúcich sa bezpečnosti a ochrany zdravia pri práci, “.

59. V prílohe č. 5 písm. a) druhom bode podbod 2e. znie:

„2e.	modernizovať poľnohospodárstvo alebo vidiek s podporovaním alebo zdieľaním vedomostí, inovácií alebo digitálnych riešení v poľnohospodárstve alebo vo vidieckych oblastiach, alebo podnecovaním ich využívania zo strany poľnohospodárov prostredníctvom lepšieho prístupu k výskumu, inovácii, výmene vedomostí alebo odbornej príprave, a “.

60. V prílohe č. 5 písm. a) treťom bode sa pred podbod 3a. vkladajú nové podbody 3a. a 3b., ktoré znejú:

„3a.	zariadenia na prípravu pôdy na pestovanie rastlín na produkciu zemiakov, 
3b.	zariadenia alebo pomôcky na prípravu sadiva produkovaných zemiakov tak, aby bola ich výsadba efektívnejšia, napríklad naklíčením, “.

Doterajšie podbody 3a. až 3v. sa označujú ako podbody 3c. až 3x.

61. V prílohe č. 5 písm. a) treťom bode podbode 3c. sa za slovo „výsadbu“ vkladá slovo „produkovaných“.

62. V prílohe č. 5 písm. a) treťom bode podbode 3d. sa vypúšťa slovo „mechanické“.

63. V prílohe č. 5 písm. a) treťom bode sa za podbod 3e. vkladá nový podbod 3f., ktorý znie: 

„3f.	stavby, ktorá je spôsobilá slúžiť na pozberovú úpravu produkovaných zemiakov, alebo ktorá uskutočnením tejto investície takúto spôsobilosť nadobudne, “.

Doterajšie podbody 3f. až 3x. sa označujú ako podbody 3g. až 3y.

64. V prílohe č. 5 písm. a) treťom bode podbode 3j. sa vypúšťa slovo „výstavby“.

65. V prílohe č. 5 písm. a) treťom bode podbod 3v. znie: 

„3v.	zariadenia alebo pomôcky na kontrolu výskytu škodcov, patogénov alebo chorôb rastlín na produkciu zemiakov, do zariadenia alebo pomôcky na kontrolu výskytu burín vo výsadbe alebo poraste týchto rastlín, alebo do nehmotného majetku v podobe práva na využívanie obchodného tajomstva alebo práva duševného vlastníctva použiteľných na túto kontrolu, “.

66. V prílohe č. 5 písm. a) treťom bode sa za podbod 3v. vkladajú nové podbody 3w. a 3x., ktoré znejú: 

„3w.	zariadenia alebo pomôcky proti škodcom, patogénom alebo chorobám rastlín na produkciu zemiakov, vrátane investície do zábrany proti nim, investícia do zariadenia alebo pomôcky proti burinám vo výsadbe alebo poraste týchto rastlín, vrátane investície do zábrany proti nej, alebo investícia do nehmotného majetku v podobe práva na využívanie obchodného tajomstva alebo práva duševného vlastníctva použiteľných proti týmto škodcom, patogénom, chorobám alebo burinám, 
„3x.	zariadenia alebo pomôcky na kontrolu zdravia rastlín na produkciu zemiakov, vrátane zariadenia alebo pomôcky na zisťovanie chorôb alebo patogénov týchto rastlín; medzi takéto zariadenia patrí aj zariadenie na vykonávanie plošnej vizuálnej kontroly alebo zariadenie na vykonávanie fyzikálnej, chemickej alebo biologickej analýzy, “.

Doterajšie podbody 3w. až 3y. sa označujú ako podbody 3y. až 3aa.

67. V prílohe č. 5 písm. a) treťom bode podbode 3z. sa slová „podbodu 3t.“ nahrádzajú slovami „podbodu 3y.“.

68. V prílohe č. 5 písm. b) prvý a druhý bod znejú: 

„1.	ktorého cieľom je cieľ podľa písmena a) prvého bodu podbodu 1a. až 1k. alebo podbodu 1l., 
2.	ktorého cieľom je cieľ podľa písmena a) druhého bodu podbodu 2a. až 2c. alebo podbodu 2e., a “

69. V prílohe č. 5 písm. b) treťom bode podbode 3a. sa pred podbod 3aa. vkladá nový podbod 3aa., ktorý znie: 

„3aa.	zavádzanie nových výrobných metód pri produkcii zemiakov, skladovania tejto produkcie alebo jej umiestňovania na trh, “.

Doterajšie podbody 3aa. až 3ag. sa označujú ako podbody 3ab. až 3ah.

70. V prílohe č. 5 písm. c) prvom bode podbod 1a. znie: 

„1a.	cieľ podľa písmena a) prvého bodu podbodu 1b., 1c. alebo podbodu 1j., alebo “.

71. V prílohe č. 5 písm. d) prvý bod znie: 

„1.	ktorého cieľom je cieľ podľa písmena a) prvého bodu podbodu 1j., “.

72. Príloha č. 6 sa dopĺňa ôsmym bodom, ktorý znie: 

„8.	Nariadenie Európskeho parlamentu a Rady (EÚ) 2026/1739 z 8. júla 2026, ktorým sa menia nariadenia (EÚ) č. 1308/2013, (EÚ) 2021/2115 a (EÚ) 2021/2116, pokiaľ ide o posilnenie postavenia poľnohospodárov v potravinovom dodávateľskom reťazci (Ú. v. EÚ L, 2026/1739, 29.7.2026).“.

Čl. II

Toto nariadenie vlády nadobúda účinnosť 15. októbra 2026.

